Document ID: 32013R0818

KOMISJONI MÄÄRUS (EL) nr 818/2013,
28. august 2013,
millega muudetakse Euroopa Parlamendi ja nõukogu määruse (EÜ) nr 1333/2008 III lisa seoses rasvhapete sahharoosi estrite (E 473) kasutamisega veel põhinevate selgete maitsestatud jookide lõhna- ja maitseainetes
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3 ja artikli 30 lõiget 5,
ning arvestades järgmist:
(1)
Määruse (EÜ) nr 1333/2008 III lisas on sätestatud liidus kehtestatud nende lisaainete loetelu, mida on lubatud kasutada toidu lõhna- ja maitseainetes ja kõnealuste lisaainete kasutamise tingimused.
(2)
Kõnealust loetelu võib muuta Euroopa Parlamendi ja nõukogu 16. detsembri 2008. aasta määruses (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) osutatud ühtse menetluse kohaselt.
(3)
Vastavalt määruse (EÜ) nr 1331/2008 artikli 3 lõikele 1 võib Euroopa Liidu toidu lisaainete loetelu ajakohastada kas komisjoni algatusel või vastava taotluse saamisel.
(4)
20. augustil 2008 esitati taotlus saada luba rasvhapete sahharoosestrite (E 473) kasutamiseks lõhna- ja maitseainete emulgaatorina ja see taotlus on tehtud liikmesriikidele kättesaadavaks.
(5)
Emulgaatoreid kasutatakse veepõhistele jookidele lisatavate õlipõhiste maitseainete stabiliseerimiseks. Ilma emulgaatori lisamiseta maitseaine ei lahustuks ja jääks õlitaolise ringina joogi pinnale. See takistaks maitseaine ühtlast jaotumist joogis ja suurendaks selle kokkupuudet hapnikuga, mis viiks vähese organoleptilise sobivuseni. See teeb ka selgete jookide väljatöötamise väga keeruliseks. Kõnealuste probleemide teatud ulatuses lahendamiseks saab kasutada pesuõlisid, mille organoleptiline sobivus on aga väiksem. Rasvhapete sahharoosestrite kasutamine võimaldab toota selgeid jooke, mille omadusi on parandatud lõhna- ja maitseainete lisamisega.
(6)
Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 III lisas sätestatud Euroopa Liidu toidu lisaainete loetelu ajakohastamiseks küsima Euroopa Toiduohutusameti arvamust.
(7)
Euroopa Toiduohutusamet esitas rasvhapete sahharoosestrite (E 473) kohta arvamuse ja kehtestas lubatud päevaseks tarbitavaks koguseks 40 mg kehamassi kg kohta (3). Täiendav kokkupuude rasvhapete sahharoosestritega, mis tuleneb nende kavandatavast kasutamisest selgetes karastusjookides moodustab vähem kui 0,1 % lubatud päevasest tarbitavast kogusest (4). Võttes arvesse, et kõnealuse lisaaine täiendavast kasutamisest tulenev kokkupuude on lubatud päevase tarbitava kogusega võrreldes tähtsusetu, ei avalda rasvhapete sahharoosestrite täiendav kasutamine mõju inimeste tervisele.
(8)
Seetõttu on asjakohane anda luba rasvhapete sahharoosestrite (E 473) kasutamiseks toidu lisaainena veepõhiste selgete maitsestatud jookide lõhna- ja maitseainena.
(9)
Seega tuleks määruse (EÜ) nr 1333/2008 III lisa vastavalt muuta.
(10)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1333/2008 III lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. august 2013

Labels: 0
3
17